CELEX: 22012D0111
Language: sk
Date: 2012-06-15 00:00:00
Title: Rozhodnutie Spoločného výboru EHP č. 111/2012 z  15. júna 2012 , ktorým sa mení a dopĺňa príloha XIII (Doprava) k Dohode o EHP

4.10.2012   
            
            
               SK
            
            
               Úradný vestník Európskej únie
            
            
               L 270/34
            
         ROZHODNUTIE SPOLOČNÉHO VÝBORU EHP
   č. 111/2012
   z 15. júna 2012,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 95/2012 z 30. apríla 2012 (1).
            
         
               (2)
            
            
               Rozhodnutie Komisie 2011/314/EÚ z 12. mája 2011 o technickej špecifikácii interoperability týkajúcej sa subsystému „prevádzka a riadenie dopravy“ systému transeurópskych konvenčných železníc (2) sa má začleniť do dohody.
            
         
               (3)
            
            
               Rozhodnutie 2011/314/EÚ s účinnosťou od 1. januára 2012 zrušuje rozhodnutie Komisie 2006/920/ES (3), ktoré je začlenené do dohody, a preto je potrebné odkaz naň z dohody vypustiť,
            
         PRIJAL TOTO ROZHODNUTIE:
   Článok 1
   Znenie bodu 37k (rozhodnutie Komisie 2006/920/ES) v prílohe XIII sa nahrádza takto:
   
      „32011 D 0314: rozhodnutie Komisie 2011/314/EÚ z 12. mája 2011 o technickej špecifikácii interoperability týkajúcej sa subsystému ‚prevádzka a riadenie dopravy‘ systému transeurópskych konvenčných železníc (Ú. v. EÚ L 144, 31.5.2011, s. 1).“
   
   Článok 2
   Znenie rozhodnutia 2011/314/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 16. júna 2012 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 15. júna 2012
      
         
            Za Spoločný výbor EHP
         
         
            úradujúci predseda
         
         Gianluca GRIPPA
      
   
   
      (1)  Ú. v. EÚ L 248, 13.9.2012, s. 33.
   
      (2)  Ú. v. EÚ L 144, 31.5.2011, s. 1.
   
      (3)  Ú. v. EÚ L 359, 18.12.2006, s. 1.
   
      (4)  Ústavné požiadavky neboli oznámené.